John Dryden, dalam Annus Mirabilis, telah cuba mencadangkan bahawa raja menyimpan perempuan simpanan; dan anak luar nikah adalah hasil dari sifat murah hati dan semangat raja tersebut. Dalam bentuk yang lebih teruk, tema sebagai ""disimpan"" tidak pernah jauh terselindung dalam novel mengenai waita sebagai mangsa pada abad ke-18 di England, samaada dalam novel Eliza Haywood atau Samuel Richardson (di mana wirawatinya dalam novel Pamela dan Clarissa keduanya diletakkan dalam kedudukan diancam dengan penghinaan seksual dan dianggap semata-mata objek simpanan).

Sri Mulyani digambarkan sebagai calon terbaik menjawat Presiden Indonesia 2014 menggantikan SBY. Ketika mesyuarat Dewan Perwakilan Rakyat (DPR), seorang ahli dewan menjerit 'calon Presiden 2014!'. Akhbar The Jakarta Post melaporkan Sri Mulyani berkali-kali berbalah dengan Pengerusi Golkar, jutawan Aburizal Bakrie. SBY dilihat lembap dan sukar membuat keputusan, sedangkan Sri Mulyani dilihat sebagai tegas dan tidak mudah berkompromi.

Kaiju juga ada kalanya ditakrifkan sebagai mewakili kuasa jahat. Sesetengah kaiju merupakan pahlawan elit yang berkhidmat sebagai orang kanan kepada musuh utama dan dimusnahkan oleh watak adiwira. Selebihnya pula tidak berpihak kepada mana-mana dan hanya sekadar memusnahkan bangunan serta struktur lain. Semasa era terawal tokusatsu, raksasa ""wira"" jarang kelihatan dalam filem-filem Daikaiju Eiga, sehinggalah suatu masa kemudian semasa syarikat penerbitan tokusatsu televisyen mula menggunakan kaiju sebagai pembantu wira, menyelamatkan orang awam, serta menunjukkan beberapa jenis personaliti kompleks. Watak kaiju sedemikian mempunyai tingkah laku yang sama seperti raksasa klasik, serrta muncul sebagai ""makhluk yang disalah erti"". Sesetengah kaiju turut melepak bersama-sama wira serta menampilkan kesan komedi, bertentangan dengan pendekatan lebih gelap kepada watak tersebut dari siri francais yang lebih matang, seperti Siri Kamen Rider. Godzilla, dikatakan sebagai Daikaiju paling terkenal, sudah berlakon watak wira, penjahat, serta kuasa alam sepanjang kewujudannya, menjadikannya salah satu daripada sebilangan kecil kaiju yang ditampilkan dalam pelbagai peranan serta menunjukkan reaksi dalam pelbagai cara berbeza, bergantung kepada bagaimana makhluk tersebut dipersembahkan di dalam filem.

Demam Zika, juga dikenali sebagai penyakit virus Zika, merupakan penyakit yang disebabkan oleh virus Zika. Simptomnya serupa dengan demam denggi. Kebanyakan daripada kes demam ini (60–80%) tidak menunjukkan simptom. Apabila ada simptom, ia biasanya termasuk demam, mata merah, sakit sendi, sakit kepala, dan ruam makulopapular. Secara amnya, simptom adalah tidak teruk dan berlanjutan selama kurang daripada tujuh hari. Setakat tahun 2015, kematian tidak berlaku semasa jangkitan awal. Jangkitan sudah dikaitkan dengan sindrom Guillain-Barré.

Pokok Botol (Adansonia digitata) merupakan spesies Adansonia paling luas tersebar di benua Afrika, di kawasan savana kering dan panas di Afrika sub-Sahara. Ia turut tumbuh di kawasan berpenduduk, tersebar menurut kawasan pertanian.